‘સાક્ષીનો ફોન હતો. એ લોકો અક્ષત અને મુંજાલને ગાર્ડનમાં રાઈડ્સમાં ત્યાં સહેજ ભીડ, આસપાસ લોકો, એ ન દેખાયો શોધ્યો બે કલાક, પોલીસ…’ મીનાક્ષી સભાનપણે સ્વસ્થ રહેવાનો પ્રત્યન કરી રહી હતી એ એના તૂટેલા વાકયમાં દેખાતું હતું. પાર્ટી હવે ટોળું બની ગઈ હતી. મોહિત હવે આસપાસ જમા થયેલા જાણીતા અજાણ્યા ચહેરાઓને મુંજાલવાળી વાત કહેવામાં વ્યસ્ત થઈ ગયો હતો. એના મોં પર હજી અદ્દભુતતા અકબંધ હતી. માત્ર વિષય બદલાવાથી એના પર સહાનુભૂતિનું આવરણ ચડયું હતું. મને સહેજ રોષ ચડયો પણ આટલા બધા લોકોના એકસાથે શું થયુંના પ્રશ્નનનો જવાબ આપવાની મારી ફરજ એ પૂરી કરી રહ્યો હતો એ વાતની રાહત હતી.